Svaret ligger litt i spørsmålet… ;) En manuell iskremmaskin krever manuell håndtering av maskinen. Dette gjøres som regel ved å vri på en sveiv. Etter å ha sjekket hele markedet i Norge, så fant vi veldig få manuelle maskiner igjen. Dette er primært maskiner som i dagens marked selges av ren nostalgi – og dermed ikke har noen reell praktisk bruk. I hvert fall ikke for de fleste nordmenn som bor i en bolig med innlagt elektrisitet! En elektrisk iskremmaskin har en motor som gjør jobben for deg. Elektriske maskiner er vanligvis mer praktiske og enklere å bruke, men manuelle maskiner kan være mer nostalgiske og gir deg en mer «gammeldags» opplevelse. Vi vil naturligvis ikke anbefale noen manuelle iskremmaskiner i vår test!